Document ID: 32012R0552
Publication Date: 2012-06-21

Content:
REGOLAMENT TAL-KUNSILL (UE) Nru 552/2012
tal-21 ta’ Ġunju 2012
li jemenda r-Regolament (UE) Nru 1344/2011 li jissospendi d-dazji awtonomi tat-Tariffa Doganali Komuni fuq ċerti prodotti agrikoli, tas-sajd u industrijali
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,
Wara li kkunsidra l-proposta mill-Kummissjoni Ewropea,
Billi:
(1)
Huwa fl-interess tal-Unjoni li tissospendi totalment id-dazji awtonomi tat-Tariffi Doganali Komuni fuq numru ta’ prodotti li bħalissa mhumiex elenkati fl-Anness tar-Regolament tal-Kunsill (UE) Nru 1344/2011 (1).
(2)
Sitt prodotti bil-kodiċijiet TARIC 2914390020, 2918300050, 3206110020, 3815120020, 3815120030 u 8302420080, li attwalment huma elenkati fl-Anness tar-Regolament (UE) Nru 1344/2011, għandhom jitħassru peress li ma għadux fl-interess tal-Unjoni li tmantni s-sospensjoni fuq id-dazji awtonomi tat-Tariffi Doganali Komuni għal dawn il-prodotti.
(3)
Jeħtieġ li tiġi modifikata d-deskrizzjoni tal-prodott bil-kodiċi TARIC 2819 10 00 u tal-prodotti bil-kodiċijiet TARIC 2914199040, 2914700050, 2922498510, 3815199010, 3919900051, 3920102891, 3920510030, 3920910093, 8529909250 u 9401908010 fl-Anness tar-Regolament (UE) Nru 1344/2011 sabiex jittieħed kont tal-iżviluppi tekniċi tal-prodott u x-xejriet ekonomiċi fis-suq. Barra minn hekk, għandhom jinbidlu l-kodiċijiet TARIC eżistenti 2009419270, 2009897992 u 8505199031. Addizzjonalment, għall-prodott bil-kodiċi TARIC 3904400091 hija meqjusa meħtieġa l-klassifikazzjoni doppja.
(4)
Dawk is-sospensjonijiet li għalihom jeħtieġ li jsiru modifiki tekniċi, għandhom jitħassru mil-lista ta’ sospensjonijiet fl-Anness tar-Regolament (UE) Nru 1344/2011 u għandhom jiddaħħlu mill-ġdid f’dik il-lista b’deskrizzjonijiet ġodda tal-prodott, jew b’kodiċijiet NM jew TARIC ġodda.
(5)
Fid-dawl tan-natura temporanja tagħhom, is-sospensjonijiet elenkati fl-Anness I għandhom ikunu riveduti b’mod sistematiku, mhux aktar tard minn ħames snin wara l-applikazzjoni tagħhom jew wara li jkunu mġedda. Barra minn hekk, l-għeluq ta’ ċerti sospensjonijiet għandu jiġi awtorizzat fi kwalunkwe ħin, bħala riżultat ta’ proposta tal-Kummissjoni fuq il-bażi ta’ reviżjoni mwettqa fuq inizjattiva tal-Kummissjoni jew fuq talba ta’ wieħed jew aktar mill-Istati Membri jekk ma jkunx għadu fl-interess tal-Unjoni li s-sospensjonijiet jinżammu, jew minħabba żviluppi tekniċi tal-prodotti, jew minħabba li jkunu nbidlu ċ-ċirkostanzi, jew minħabba xejriet ekonomiċi fis-suq.
(6)
Ladarba s-sospensjonijiet stabbiliti f’dan ir-Regolament għandhom isiru effettivi mill-1 ta’ Lulju 2012, dan ir-Regolament għandu japplika minn dik id-data u għandu jidħol fis-seħħ immedjatament mal-pubblikazzjoni f’Il-Ġurnal Uffiċjali tal-Unjoni Ewropea.
(7)
Ir-Regolament (UE) Nru 1344/2011 għandu għalhekk jiġi emendat kif meħtieġ,
ADOTTA DAN IR-REGOLAMENT:
Artikolu 1
L-Anness tar-Regolament (UE) Nru 1344/2011 huwa emendat kif ġej:
(1)
jiddaħħlu l-linji għall-prodotti elenkati fl-Anness I ta’ dan ir-Regolament;
(2)
jitħassru l-linji għall-prodotti li għalihom il-kodiċijiet tan-NM u TARIC jinsabu fl-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Huwa għandu japplika mill-1 ta’ Lulju 2012.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, il-21 ta’ Ġunju 2012.

Metadata:
Eurovoc Level 1 Categories: 100160
100158
100147
100156
100144
Eurovoc Level 2 Categories: 100268
100192
100261
100177
100252
100193
100250
Eurovoc Level 3 Categories: 2519
4415
614
3258
2720
1372
2734
All Eurovoc Categories: 2718
2734
2758
3191
4080
4350
5383